ครูเสียสิทธิ์บทเฉพาะกาลวิทยฐานะใหม่
ยื่นหนังสือถึงเสมา 1 ขอให้เยียวยา ชี้ยังมีแม่พิมพ์ที่ได้รับผลกระทบอื้อ,เมื่อวันที่ 21 มิ.ย. น.ส.ศริญญา สุกใส ประธานชมรมครูผู้ได้รับผลกระทบจากเกณฑ์ใหม่ที่จะประกาศใช้ 5 ก.ค.60 ได้ยื่นหนังสือถึง นพ.ธีระเกียรติ เจริญเศรษฐศิลป์ รมว.ศึกษาธิการ ผ่านทาง ดร.ชัยพฤกษ์ เสรีรักษ์ ปลัดกระทรวงศึกษาธิการ เพื่อขอให้มีการพิจารณาผลกระทบที่เกิดจากหลักเกณฑ์และวิธีการให้ข้าราชการครูและบุคลากรทางการศึกษามีและเลื่อนวิทยฐานะแบบใหม่ โดย น.ส.ศริญญากล่าวว่า ทางชมรมครูผู้ได้รับผลกระทบจากเกณฑ์ใหม่ ได้รับเสียงสะท้อนจากครูถึงความเดือดร้อนจากร่างหลักเกณฑ์วิทยฐานะใหม่ และบทเฉพาะกาลที่ไม่ครอบคลุมสิทธิ์ ส่งผลให้ครูที่อยู่ภายใต้หลักเกณฑ์ใหม่ประกาศใช้ได้รับผลกระทบ จึงมาร้องขอให้ช่วยพิจารณาเยียวยาครูที่จะได้รับผลกระทบ 3 กลุ่มดังนี้ 1.กลุ่มครูที่มีคุณสมบัติครบตามหลักเกณฑ์และวิธีการให้มีและเลื่อนวิทยฐานะชำนาญการ หลังวันที่ 5 ก.ค.60 ควรมีกรอบเวลาในการใช้หลักเกณฑ์และวิธีการให้มีและเลื่อนวิทยฐานะชำนาญการพิเศษ ตาม ว.17/2552 ได้ด้วย เพราะเกณฑ์เดิมใช้เวลา 1 ปีในขณะที่เกณฑ์ใหม่ต้องใช้เวลาถึง 5 ปี ซึ่งทำให้ครูเสียสิทธิ์ 2.กลุ่มครูผู้ช่วยที่บรรจุก่อน 5 ก.ค.60 ควรได้รับสิทธิ์ในการใช้หลักเกณฑ์ ตาม ว.17/2552 และ 3.กลุ่มครูปริญญาตรีที่รอเวลามานานถึง 8 ปีเพื่อใช้สิทธิ์ตามหลักเกณฑ์ ว.17/2552 แต่กลับมาถูกตัดสิทธิ์เพราะคุณสมบัติครบหลังเกณฑ์วิทยฐานะใหม่ประกาศใช้ ทั้งนี้ หากเป็นไปได้อยากให้ผู้ที่เป็นครูก่อนหลักเกณฑ์ใหม่ประกาศใช้ สามารถใช้หลักเกณฑ์เก่าตาม ว.17/2552 ไปตลอด ส่วนเกณฑ์ใหม่ให้บังคับใช้กับครูที่บรรจุหลัง 5 ก.ค.60,ด้าน ดร.ชัยพฤกษ์กล่าวว่า ตนได้รับเรื่องดังกล่าว และส่งให้สำนักงาน ก.ค.ศ.ไปพิจารณาแล้ว เนื่องจากขณะนี้กำลังอยู่ระหว่างจัดทำรายละเอียดร่างหลักเกณฑ์และวิธีการให้ข้าราชการครูและบุคลากรทางการศึกษามีและเลื่อนวิทยฐานะแบบใหม่ เพื่อจะได้นำเข้าพิจารณาในที่ประชุม ก.ค.ศ.ในวันที่ 30 มิ.ย.นี้ ซึ่งเท่าที่ดูคิดว่าในส่วนของครูกลุ่มที่ 1 มีโอกาสที่จะได้รับการเยียวยา เพราะตามหลักการคือต้องดูแลครูไม่ให้ได้รับผลกระทบหรือต้องเสียสิทธิ์จากการประกาศใช้เกณฑ์ใหม่ อย่างไรก็ตาม คงต้องรอสำนักงาน ก.ค.ศ.พิจารณาก่อน ส่วนที่มีข้อเรียกร้องให้ครูเก่าใช้หลักเกณฑ์ ว.17/2552 ต่อไปนั้นคงทำไม่ได้ เพราะหลังสิ้นสุดเงื่อนไขเวลาตามบทเฉพาะกาลไปแล้ว ทุกคนต้องใช้หลักเกณฑ์วิทยฐานะแบบใหม่ ไม่เช่นนั้นก็จะไม่เกิดการเปลี่ยนแปลง.
เมื่อวันที่ 21 มิ.ย. น.ส.ศริญญา สุกใส ประธานชมรมครูผู้ได้รับผลกระทบจากเกณฑ์ใหม่ที่จะประกาศใช้ 5 ก.ค.60 ได้ยื่นหนังสือถึง นพ.ธีระเกียรติ เจริญเศรษฐศิลป์ รมว.ศึกษาธิการ ผ่านทาง ดร.ชัยพฤกษ์ เสรีรักษ์ ปลัดกระทรวงศึกษาธิการ
ศริญญา สุกใส,ข้าราชการครู,ร่างหลักเกณฑ์วิทยฐานะใหม่,เลื่อนวิทยฐานะแบบใหม่,การศึกษา